РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/81-14

26. мај 2014. године

Београд

ЗАПИСНИК

ДРУГЕ СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 26. МАЈА 2014. ГОДИНЕ

Седница је почела у 7,35 часова.

Седницом је председаваo Верољуб Арсић, председник Одбора.

Поред председника, седници су присуствовали чланови Одбора: Душица Николић, Милош Тошанић, Дражен Јарић, Драгољуб Зиндовић, Оливера Пешић, Дејан Андрејевић, Дејан Раденковић и Золтан Пек и заменици чланова Одбора: Соња Влаховић, уместо члана Одбора Радмила Костића; Зоран Бојанић, уместо члана Одбора Николе Јоловића; Милена Ћорилић, уместо члана Одбора Мома Чолаковића и проф. др Владимир Маринковић, уместо члана Одбора. др Милорада Мијатовића.

Седници нису присуствовали чланови Одбора: Радмило Костић, Никола Јоловић, Драган Ђилас, Момо Чолаковић, др Милорад Мијатовић, Војислав Вујић, Ђорђе Стојшић и Жика Гојковић.

Седници је присуствовао народни посланик Зоран Бабић, који није члан Одбора.

На позив председника Одбора, седници су присуствовали: Никола Ћорсовић, државни секретар у Министарству финансија; Ирина Стевановић Гавровић, помоћник министра - Сектор за финансијски систем; Верица Игњатовић, помоћник министа - Сектор за међународну сарадњу; Бранко Дрчелић, директор Управе за јавни дуг; Драгана Ратковић, шеф Одсека у Сектору за међународну сарадњу и Светлана Кузмановић - Живановић, руководилац Групе за порез на доходак грађана у Сектору за финансијски систем у Министарству финансија.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона о изменама и допунама Закона о порезу на доходак грађана, у начелу;

2. Разматрање Предлога закона о изменама и допунама Закона о доприносима за обавезно социјално осигурање, у начелу;

3. Разматрање Предлога закона о потврђивању Споразума о зајму између Владе Републике Србије као зајмопримца и Владе Емирата Абу Даби (Уједињени Арапски Емирати) као зајмодавца у вези са зајмом у износу од 1.000.000.000 америчких долара;

4. Разматрање Предлога закона о потврђивању Уговора о зајму између Владе Републике Србије и Фонда за развој Абу Дабија за финансирање Развоја система за наводњавање – I фаза; и

5. Разматрање Предлога закона о потврђивању Финансијског уговора „Апекс зајам за мала и средња предузећа и друге приоритете III/А“ између Републике Србије и Европске инвестиционе банке и Народне банке Србије.

Пре преласка на рад по утврђеном дневном реду, Одбор је једногласно усвојио **Записник 1. седнице Одбора**, без примедби.

**Прва тачка дневног реда** **-** Разматрање Предлога закона о изменама и допунама Закона о порезу на доходак грађана, у начелу

Уводне напомене је дао Никола Ћорсовић, државни секретар у Министарству финансија.

Председник Одбора је обавестио чланове Одбора да је Фискални савет доставио Одбору Оцене измена и допуна Закона о порезу на доходак грађана и измена и допуна Закона о доприносима за обавезно социјално осигурање, које су им уручене пре почетка седнице.

У дискусији су учествовали: Зоран Бабић, проф. др Владимир Маринковић и Никола Ћорсовић.

Зоран Бабић је оценио да би у Предлогу закона о изменама и допунама Закона о порезу на доходак грађана требало навести да, поред државних органа и организација, јавних предузећа, јавних служби и других директних или индиректних буџетских корисника, пореску олакшицу за новозапослено лице не могу остварити ни независна регулаторна тела.

Поред тога, поставио је питање који је број оних који у Србији тренутно раде „на црно“, а државни секретар у Министарству финансија је одговорио да постоји процена да „сива економија“ чини 30% „беле економије“

Проф. др Владимир Маринковић је указао да би народни посланици, поред оцене Фискалног савета, требало да имају и мишљење Економско - социјалног савета о Предлогу закона о изменама и допунама Закона о порезу на доходак грађана и Предлогу закона о изменама и допунама Закона о доприносима за обавезно социјално осигурање.

Одбор је једногласно (11 за) одлучио да предложи Народној скупштини да прихвати Предлог закона о изменама и допунама Закона о порезу на доходак грађана, у начелу, о чему је поднео Извештај Народној скупштини, у складу са чл. 155. став 2. и 156. став 3. Пословника Народне скупштине.

За известиоца Одбора на седници Народне скупштине одређен је Верољуб Арсић, председник Одбора.

**Друга тачка дневног реда -** Разматрање Предлога закона о изменама и допунама Закона о доприносима за обавезно социјално осигурање, у начелу

Уводне напомене је дао Никола Ћорсовић, државни секретар у Министарству финансија.

У дискусији је учествовала Соња Влаховић.

Одбор је једногласно (11 за) одлучио да предложи Народној скупштини да прихвати Предлог закона о изменама и допунама Закона о доприносима за обавезно социјално осигурање, у начелу, о чему је поднео Извештај Народној скупштини, у складу са чл. 155. став 2. и 156. став 3. Пословника Народне скупштине.

За известиоца Одбора на седници Народне скупштине одређен је Верољуб Арсић, председник Одбора.

**Трећа тачка дневног реда -** Разматрање Предлога закона о потврђивању Споразума о зајму између Владе Републике Србије као зајмопримца и Владе Емирата Абу Даби (Уједињени Арапски Емирати) као зајмодавца у вези са зајмом у износу од 1.000.000.000 америчких долара

 Уводне напомене је дао Никола Ћорсовић, државни секретар у Министарству финансија.

Одбор је једногласно (11 за) одлучио да предложи Народној скупштини да прихвати Предлога закона о потврђивању Споразума о зајму између Владе Републике Србије као зајмопримца и Владе Емирата Абу Даби (Уједињени Арапски Емирати) као зајмодавца у вези са зајмом у износу од 1.000.000.000 америчких долара, о чему је поднео Извештај Народној скупштини, у складу са чл. 155. став 2. и 156. став 3. Пословника Народне скупштине.

За известиоца Одбора на седници Народне скупштине одређен је Верољуб Арсић, председник Одбора.

**Четврта тачка дневног реда** - Разматрање Предлога закона о потврђивању Уговора о зајму између Владе Републике Србије и Фонда за развој Абу Дабија за финансирање Развоја система за наводњавање – I фаза

 Уводне напомене је дао Никола Ћорсовић, државни секретар у Министарству финансија.

Одбор је једногласно (13 за) одлучио да предложи Народној скупштини да прихвати Предлог закона о потврђивању Уговора о зајму између Владе Републике Србије и Фонда за развој Абу Дабија за финансирање Развоја система за наводњавање – I фаза, о чему је поднео Извештај Народној скупштини, у складу са чл. 155. став 2. и 156. став 3. Пословника Народне скупштине.

За известиоца Одбора на седници Народне скупштине одређен је Верољуб Арсић, председник Одбора.

**Пета тачка дневног реда -** Разматрање Предлога закона о потврђивању Финансијског уговора „Апекс зајам за мала и средња предузећа и друге приоритете III/А“ између Републике Србије и Европске инвестиционе банке и Народне банке Србије

У дискусији су учествовали проф. др Владимир Маринковић и Никола Ћорсовић.

Одбор је једногласно (13 за) одлучио да предложи Народној скупштини да прихвати Предлог закона о потврђивању Финансијског уговора „Апекс зајам за мала и средња предузећа и друге приоритете III/А“ између Републике Србије и Европске инвестиционе банке и Народне банке Србије, о чему је поднео Извештај Народној скупштини, у складу са чл. 155. став 2. и 156. став 3. Пословника Народне скупштине.

За известиоца Одбора на седници Народне скупштине одређен је Верољуб Арсић, председник Одбора.

На седници су вођене стенографске белешке, које чине саставни део овог записника.

Седница је закључена у 9,00 часова.

СЕКРЕТАР ОДБОРА ПРЕДСЕДНИК ОДБОРА

 Милена Сандић Верољуб Арсић